钦定古今图书集成/明伦汇编/氏族典/第240卷 > 张允伸〈子简会〉
## 钦定古今图书集成/明伦汇编/氏族典/第240卷 > 张允伸〈子简会〉

按《唐书张允伸传》：“允伸字逢昌，范阳人。世为军校。直
方出奔，以都知兵马使，为众立为留后，天子报可。未
几，检校散骑常侍，为节度使，累进检校司徒，兼太傅，
同中书门下平章事，封燕国公。庞勋以徐州反，上米
五十万斛、盐二万斛佐用度，诏嘉美，进兼侍中。咸通
十二年卒，谥曰忠烈。允伸性勤俭，下所安赖，未尝有”
边鄙虞。子十四人，简会入朝，兄弟多至大将军、刺史、
郡佐者。